King Crimson

**King Crimson** je britská hudobná skupina, ktorú založili gitarista Robert Fripp a bubeník Michael Giles na jeseň v roku 1968. Oficiálne sa skupina predstavila verejnosti 9. apríla 1969 v londýnskom Speakeasy.

Bežne býva zaraďovaná medzi zakladajúce skupiny progresívneho rocku. V jej tvorbe nájdeme vplyvy najrôznejších hudobných štýlov ako sú jazz, klasická a experimentálna hudba, psychedelický rock, heavy metal, nová vlna, hard rock, gamelan, folk, electronica a drum and bass. Pôvodne britská skupina postupne nadobudla internacionálny charakter. Jej priamym predchodcom bolo psychedelické trio Giles, Giles & Fripp.

Debutový album skupiny, *[[In the Court of the Crimson King]]* je vnímaný ako jeden z míľnikov vývoja progresívneho rocku. Obsadenie v kapele sa v priebehu jej existencie výrazne menilo, celkom sa tu vystriedalo 19 hudobníkov a dvaja textári, ktorí boli plnohodnotnými členmi skupiny. Situácia sa stabilizovala v roku 1981, kedy sa spevákom King Crimson stal Adrian Belew.

Jediným stálym členom počas celej histórie skupiny je gitarista Robert Fripp, ktorý tak pôsobí ako jej líder. On sám uviedol, že pôvodne nikdy nezamýšľal stať sa vedúcim King Crimson. Avšak od druhého albumu silne ovplyvňuje hudobný i kompozičný štýl skupiny a kvôli tomu niektorí členovia kapelu opustili. Takáto kreatívne frustrácia sa prejavila napríklad u Iana McDonalda, Gordona Haskella a Mela Collinsa. Trey Gunn, ktorý v kapele pôsobil medzi rokmi 1994 a 2003, povedal, že „King Crimson je Róbertova vízia“.

18. júna 1996, v rámci európskeho THRaKaTTaK Tour, King Crimson vystúpili na polovypredanom amfiteátri v Prešove. Ich vystúpenie organizovala miestna agentúra Mersak.

## Chronológia
* pred rokom 1969 Giles, Giles & Fripp
* 1969 King Crimson I.
* 1970–1972 King Crimson II.
* 1973–1974 King Crimson III.
* 1974–1977 Protektorované R. Frippom
* 1978–1981 Pod vedením R. Frippa
* do roku 1981 Frippertronics, League of Gentlemen
* 1981–1984 King Crimson IV., Andy Summers
Poznámka:
Táto chronologia je použitá z publikácie Erica Tamma: Robert Fripp: *From King Crimson to Guitar Craft*, Faber and Faber (1990)

## Diskografia
### Štúdiové album y
* 1969 *[[In the Court of the Crimson King]]*
* 1970 *[[In the Wake of Poseidon]]*
* 1970 *[[Lizard]]*
* 1971 *[[Islands]]*
* 1973 *[[Larks' Tongues in Aspic]]*
* 1974 *[[Starless and Bible Black]]*
* 1974 *[[Red (album)|Red]]*
* 1981 *[[Discipline (King Crimson)|Discipline]]*
* 1982 *[[Beat (album)|Beat]]*
* 1984 *[[Three of a Perfect Pair]]*
* 1995 *[[Thrak]]*
* 2000 *[[The ConstruKction of Light]]*
* 2003 *[[The Power to Believe]]*

## Referencie

## Pramene a literatúra
* Matzner, Poledňák, Wassenberger a kol.: :*Encyklopedie jazzu a moderní popularni hudby*. Část jmenná – zahraniční scena. (Praha 1990)
* Tamm, Eric: Robert Fripp: *From King Crimson to Guitar Craft*, Faber and Faber (1990), ISBN 0571129129
* Douse, Cliff: *Kytaroví mistři. Kdo je kdo*, Brno 1996
* Wich, František: *Rock & Pop encyklopedie I. a II.*, Volvox Globator, Praha 1999
* Keeling, Andrew: *The Concise Musical Guide to King Crimson and Robert Fripp (1969 - 1984)*, A Spaceward Publication FraKcman 2013, ISBN 9780957048959
* 

## Iné projekty

## Zdroj


Kategória:Progresívnorockové hudobné skupiny
Kategória:Britské hudobné skupiny